
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 703 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Καθορισμός ωρών λειτουργίας και βαθμού έντασης 
των μεγαφωνικών εγκαταστάσεων των εκλογικών 


κέντρων κ.λπ. των συνδυασμών κατά την προε¬ 
κλογική περίοδο των δημοτικών και νομαρχιακών 

εκλογών και άλλων λεπτομερειών. 1 

Μεταφορά οργανικών θέσεων Περιφέρειας Δυτικής 

Ελλάδος από κλάδο σε κλάδο. 2 

Συγκρότηση Ειδικών Συνεργείων Ελέγχου για τον 
προληπτικό έλεγχο εφαρμογής φορολογικών δι¬ 
ατάξεων . 3 

Σύσταση στο Υπουργείο Υγείας και Κοινωνικής 
Αλληλεγγύης Ενιαίου Διοικητικού Τομέα «Ειδι¬ 
κή Γραμματεία Ψυχικής Υγείας και Κοινωνικής 
Ένταξης». 4 


Τροποποίηση της υπ’ αριθμ. ΔΥ1δ/50089/6.6.2005 
(ΦΕΚ 801/13.6.2005 τ.Β') απόφασης συγκρότησης 
του Δεύτερου Περιφερειακού Συμβουλίου Επιλο¬ 
γής και Αξιολόγησης των Επιμελητών Α' και Β' 


Ιατρών Ε.Σ.Υ. 5 

Συμπλήρωση της υπ’ αριθμ. Υ10γ/οικ.126893/2002 
(ΦΕΚ 1628 Β') απόφασης με θέμα: «Καθορισμός 
κριτηρίων διορισμού αγροτικών γιατρών σε Κέ¬ 
ντρα Υγείας και Περιφερειακά Ιατρεία». 6 

Τροποποίηση της υπ’ αριθμ. 277472/2006 απόφασης 
«Σύσταση ειδικής επιτροπής στο Υπουργείο Αγρο¬ 
τικής Ανάπτυξης και Τροφίμων» (Β 566). 7 

«Καθορισμός της διαδικασίας πρόσληψης προσωπι¬ 
κού στην Ανώνυμη Εταιρεία «ΟΡΓΑΝΙΣΜΟΣ ΛΙΜΕ- 

ΝΟΣ ΘΕΣΣΑΛΟΝΙΚΗΣ Α.Ε.». 8 

Παροχή άδειας για τη συγχώνευση αμοιβαίων κε¬ 
φαλαίων που διαχειρίζεται η εταιρεία «ΕΡΘ ΑΕ- 

ΔΑΚ». 9 

Έγκριση κανονισμού και άδεια σύστασης του αμοι¬ 
βαίου κεφαλαίου «ΕΙΙΒΟΒΑΝΚ ΑΙ_Ι_ 1Λ/ΕΑΤΗΕΒ 
ΜΕΤΟΧΙΚΟ ΕΞΩΤΕΡΙΚΟΥ» που θα διαχειρίζεται η 
εταιρεία ΕΡΘ ΑΕΔΑΚ. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην κοινή υπουργική απόφα¬ 
ση των Υπουργών Οικονομίας & Οικονομικών και 
Εμπορικής Ναυτιλίας με θέμα: «Αναπροσαρμογή 
Πλοηγικών Δικαιωμάτων». 11 


8 Ιουνίου 2006 

ΑΠΟΦΑΣΕΙ Σ 

Αριθμ. 30118 (1) 

Καθορισμός ωρών λειτουργίας και βαθμού έντασης 
των μεγαφωνικών εγκαταστάσεων των εκλογικών 
κέντρων κ.λπ. των συνδυασμών κατά την προεκλο¬ 
γική περίοδο των δημοτικών και νομαρχιακών εκλο¬ 
γών και άλλων λεπτομερειών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 7 παρ. 3 του ν. 3202/2003 
«Εκλογικές δαπάνες κατά τις νομαρχιακές και δημοτικές 
εκλογές, οικονομική διοίκηση και διαχείριση των ΟΤΑ, 
θέματα αλλοδαπών και άλλες διατάξεις» (ΦΕΚ 284 Α'). 

2. Την ανάγκη καθορισμού των ωρών λειτουργίας και 
του βαθμού έντασης των μεγαφωνικών εγκαταστάσεων 
των εκλογικών κέντρων κ.λπ. των συνδυασμών κατά την 
προεκλογική περίοδο των δημοτικών και νομαρχιακών 
εκλογών, καθώς και άλλων λεπτομερειών, απαραιτήτων 
για την εφαρμογή των παραπάνω διατάξεων. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Καθορίζουμε τις ώρες λειτουργίας και το βαθμό 
έντασης των μεγαφωνικών εγκαταστάσεων των εκλο¬ 
γικών κέντρων, των γραφείων και των οχημάτων των 
συνδυασμών για την εκλογή τους στις δημοτικές και 
νομαρχιακές αρχές κατά την προεκλογική περίοδο των 
δημοτικών και νομαρχιακών εκλογών καθώς και κάθε 
άλλη σχετική λεπτομέρεια, ως ακολούθως: 

1. Χρήση μεγαφωνικών εγκαταστάσεων από τα εκλο¬ 
γικά κέντρα, γραφεία και οχήματα των συνδυασμών για 
τις δημοτικές και νομαρχιακές εκλογές, επιτρέπεται 
μόνο μία ημέρα πριν από τις προγραμματισμένες κεντρι¬ 
κές ή τοπικές συγκεντρώσεις και τις παρακάτω ώρες: 

α) Από 19.00 - 22.00 την προηγούμενη από τη συγκέ¬ 
ντρωση ημέρα. 

β) Από 11.00 - 13.00 την ημέρα της συγκέντρωσης. 

γ) Μία (1) ώρα και τριάντα (30) λεπτά πριν την προ¬ 
γραμματισμένη ώρα έναρξης της συγκέντρωσης και 

δ) Δεκαπέντε (15) λεπτά της ώρας μετά τη λήξη της 
συγκέντρωσης. 

2. Τις παραπάνω ώρες, επιτρέπεται η εκφώνηση μόνο 
συνθημάτων. Κατ’ εξαίρεση επιτρέπεται η μετάδοση 
μουσικών υποκρούσεων και ασμάτων στις περιπτώσεις 
(γ) και (δ) της προηγουμένης παραγράφου. 

3. Απαγορεύεται η χρήση μεγαφωνικών εγκαταστά¬ 
σεων κάθε μορφής σε περίπτερα ή άλλες κατασκευές, 
καθώς και σε τροχόσπιτα που θα τοποθετηθούν από 
τους συνδυασμούς σε χώρους που θα παραχωρηθούν 
σ’ αυτούς από τους δήμους και τις κοινότητες, έστω και 
αν σε κάποιο από αυτά χορηγηθεί άδεια ίδρυσης και 
λειτουργίας εκλογικού κέντρου. 

4. Απαγορεύεται απολύτως, η χρήση μεγαφωνικών 
εγκαταστάσεων, εκλογικών κέντρων, γραφείων και οχη¬ 
μάτων, εφόσον γειτνιάζουν με νοσηλευτικά ιδρύματα 
ή σχολεία. 

5. Ο βαθμός της έντασης των μεγαφωνικών εγκατα¬ 
στάσεων δεν θα πρέπει να υπερβαίνει τα 70 Ο.Β. στην 
πηγή εκπομπής. 

6. Απαγορεύεται εντελώς η χρήση μεγαφωνικών εγκα¬ 
ταστάσεων κάθε μορφής από εκλογικά κέντρα, γραφεία 
και οχήματα των συνδυασμών κατά την παραμονή και 
την ημέρα των εκλογών. 

7. Σύμφωνα με τις διατάξεις του άρθρου 2 παρ. 4 του 
ν. 3202/2003 (ΦΕΚ 284 Α') η προεκλογική περίοδος των 
δημοτικών και νομαρχιακών εκλογών, για την εφαρμο¬ 
γή των διατάξεων του νόμου αυτού και συνεπώς των 
διατάξεων της παρούσας, είναι το τετράμηνο χρονικό 
διάστημα που προηγείται της ημερομηνίας διεξαγωγής 
των εκλογών. 

Η περίοδος αυτή επεκτείνεται κατά μία εβδομάδα στις 
περιπτώσεις επανάληψης της ψηφοφορίας την επόμενη 
των γενικών εκλογών Κυριακή, σύμφωνα με τις σχετι¬ 
κές διατάξεις του δημοτικού και κοινοτικού κώδικα και 
του κώδικα Νομαρχιακής Αυτοδιοίκησης, αλλά μόνο για 
τους συνδυασμούς των υποψηφίων για τις δημοτικές 
και νομαρχιακές αρχές που παίρνουν μέρος στην επα¬ 
ναληπτική εκλογή. 

Β. Η απόφασή μας υπ’ αριθμ. 32456/7.8.2002 καταρ- 
γείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΔΗΜΟΣΙΑΣ ΤΑΞΗΣ 

ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ Β. ΠΟΛΥΔΩΡΑΣ 

-♦- 

Αριθμ. 23710 (2) 

Μεταφορά οργανικών θέσεων Περιφέρειας Δυτικής 
Ελλάδος από κλάδο σε κλάδο. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Ι.Τις διατάξεις της παραγράφου 3 του άρθρου 2 του 
ν. 2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (ΦΕΚ 107 Α'). 


2. Τη γνώμη του Γ ενικού Γ ραμματέα της Περιφέρειας 
Δυτικής Ελλάδας, όπως διατυπώθηκε στο με αριθμό 
5801/9.5.2006 έγγραφο της οικείας Περιφέρειας. 

3. Την ανάγκη μεταφοράς οργανικών θέσεων της Πε¬ 
ριφέρειας Δυτικής Ελλάδας, από κλάδο σε κλάδο, για 
την εξασφάλιση της εύρυθμης και ορθολογικής λει¬ 
τουργίας της. 

4. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης, περί ανά¬ 
θεσης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 527 Β'),. 

5. Το γεγονός ότι δεν προκαλείται καμία δαπάνη, 
αποφασίζουμε: 

Μεταφέρουμε τις παρακάτω κενές οργανικές θέσεις 
της Περιφέρειας Δυτικής Ελλάδας, από κλάδο σε κλάδο 
ως εξής: 

α. από τον κλάδο ΤΕ Δασοπονίας στον κλάδο ΤΕ 
Πληροφορικής: 4 θέσεις. 

β. από τον κλάδο ΔΕ Δασοφυλάκων στον κλάδο ΤΕ 
Γεωπονίας, Αλιείας, Τροφίμων: 2 θέσεις 

γ. από τον κλάδο ΔΕ Δασοφυλάκων στον κλάδο ΔΕ 
Προσωπικού Η/Υ: 6 θέσεις 

δ. από τον κλάδο ΔΕ Δασοφυλάκων στον κλάδο ΥΕ 
Δασοφυλάκων Β': 3 θέσεις 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

Αριθ. 1053054/4463/ΔΕ-Β (3) 

Συγκρότηση Ειδικών Συνεργείων Ελέγχου για τον προ¬ 
ληπτικό έλεγχο εφαρμογής φορολογικών διατάξε¬ 
ων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1, 2, 3, 4 και 5 του 
άρθρου 39 του ν. 1914/1990, (Φ.Ε.Κ. 178 Α'/1990) όπως 
ισχύουν. 

2. Τ ις διατάξεις του π.δ.186/1992 (Φ.Ε.Κ. 84 Α'/1992), του 
ν.2238/1994 (Φ.ΕΚ. 151 Α'/1994 και του ν. 2859/2000 (ΦΕΚ 
248 Α'/7.11.2000) 

3. Τις διατάξεις του π.δ. 284/1988 «Οργανισμός του 
Υπουργείου Οικονομικών» όπως ισχύει. 

4. Την υπ’αριθμ. 37930/ΔΙΟΕ 1264/14.10.2005 (Φ.Ε.Κ. Β' 
1432/14.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών», όπως τροποποιήθηκε με την υπ’αριθμ.5733/ΔΙΟΕ 
179/9.2.2006 (Φ.Ε.Κ. Β' 204/13.2.2006). 

5. Την ανάγκη συγκρότησης Ειδικών Συνεργείων Ελέγ¬ 
χου για τη διενέργεια συνεχών προληπτικών ελέγχων 
με σκοπό την περιστολή της φοροδιαφυγής, αποφα¬ 
σίζουμε: 

Α. Συγκροτούμε στις περιοχές των Νομών Αττικής, 
Θεσσαλονίκης, Αχαίας, Λάρισας και Ηρακλείου, Ειδι¬ 
κά Συνεργεία Ελέγχου για το χρονικό διάστημα από 
15.6.2006 έως 31.12.2006. 

Β. ΕΡΓΟ ΚΑΙ ΤΡΟΠΟΣ ΛΕΙΤΟΥΡΓΙΑΣ 

Ι.'Εργο των συνεργείων αυτών είναι η διενέργεια προ¬ 
ληπτικών ελέγχων για τη διαπίστωση της εφαρμογής 
των διατάξεων του π.δ. 186/1992 (Κ.Β.Σ), του ν. 2238/1994 
και του ν. 2859/2000. 

2. Στα συνεργεία θα μετέχουν εφοριακοί υπάλληλοι 
του Υπουργείου Οικονομίας και Οικονομικών. 

3. Συντονιστές - Επόπτες των συνεργείων αυτών ορί¬ 
ζονται Οικονομικοί Επιθεωρητές, Προϊστάμενοι Δ/νσεων 
της Κεντρικής Υπηρεσίας του Υπουργείου Οικονομίας 
και Οικονομικών, Προϊστάμενοι Δ.Ο.Υ. και Υποδιευθυντές 
Δ.Ο.Υ. 

4. Οι υπάλληλοι που συμμετέχουν στα συνεργεία θα 
ενημερώνονται με ευθύνη του Συντονιστή - Επόπτη 
κάθε συνεργείου και θα είναι στη διάθεση του για τη 
διενέργεια των προληπτικών ελέγχων, οι οποίοι θα δι- 
ενεργούνται κατόπιν εντολής του Συντονιστή - Επόπτη 
του συνεργείου από επιμέρους τριμελή συνεργεία, τρεις 
φορές την εβδομάδα και σε ημέρες, ώρες και περιοχή 
που θα ορίζονται με την εντολή ελέγχου. Κάθε εβδομά¬ 
δα θα γίνεται ανασύνθεση των επιμέρους συνεργείων 
και εναλλαγή των συμμετεχόντων σ’ αυτά υπαλλήλων. 

5. Οι έλεγχοι θα διενεργούνται με την άμεση εποπτεία 
και παρακολούθηση των Συντονιστών - Εποπτών, οι 
οποίοι υποχρεούνται για το σκοπό αυτό να βρίσκονται 
στην έδρα του συνεργείου κατά την έναρξη και τη διάρ¬ 
κεια του ελέγχου και να επιθεωρούν τους διενεργούμε- 
νους ελέγχους σ’ όλη τη διάρκεια τους με οποιονδήποτε 
κατά την κρίση τους πρόσφορο τρόπο. Μετά το πέρας 
του ελέγχου κάθε συνεργείο θα παραδίδει στον συ¬ 
ντονιστή - επόπτη κατάσταση για τις επιχειρήσεις που 
ελέγχθηκαν και τις παραβάσεις που διαπιστώθηκαν. Ο 
Συντονιστής - Επόπτης θα διαβιβάζει το συντομότερο 
δυνατόν στον Προϊστάμενο της Δ.Ο.Υ. της έδρας του 
συνεργείου τις καταστάσεις των επιμέρους συνεργείων 
προκειμένου να καταχωρηθούν άμεσα σε ειδική φόρμα 
παρακολούθησης αποτελεσμάτων ελέγχου των ειδι¬ 
κών συνεργείων, που θα βρίσκεται στο είΐο της Δ/νσης 
Ελέγχου ίι11ρ://10.16.59.100 στο εσωτερικό δίκτυο του 
Υπουργείου. 

6. Η ευθύνη του συντονισμού, των διαδικασιών και 
του τρόπου λειτουργίας των συνεργείων ανατίθεται 
στη Δ/νση Ελέγχου του Υπουργείου Οικονομίας και 
Οικονομικών 

7. Τα συνεργεία για τις παραβάσεις που διαπιστώνουν 
σε βάρος των επιτηδευματιών θα συντάσσουν Υπηρε¬ 
σιακό Σημείωμα Ελέγχου (Υ.Σ.Ε.) εις τριπλούν το οποίο 
θα υπογράφεται από τα μέλη του κάθε συνεργείου 
(υπογραφή και ονοματεπώνυμο υποχρεωτικά) και θα 
επιδίδεται στον υπεύθυνο της ελεγχόμενης επιχείρησης 
ο οποίος θα υπογράφει για την παραλαβή του. 

8. Τα επιμέρους συνεργεία για τις παραβάσεις που 
διαπιστώνουν σε βάρος των επιτηδευματιών θα συ¬ 
ντάσσουν εκθέσεις ελέγχου, εις τριπλούν, οι οποίες θα 
υπογράφονται από τους υπαλλήλους του συνεργείου 
και θα θεωρούνται από τον Συντονιστή - Επόπτη. Τα δύο 
αντίτυπα των εκθέσεων αυτών θα διαβιβάζονται στην 
αρμόδια Δ.Ο.Υ. φορολογίας του επιτηδευματία και το 
τρίτο θα παραμένει στο αρχείο του Ειδικού Συνεργείου 
Ελέγχου που θα διαφυλάσσεται στην έδρα του Ειδικού 
Συνεργείου Ελέγχου. 

9. Οι ιδιώτες - συναλλασσόμενοι με τους επιτηδευμα- 
τίες επιδεικνύουν τα φορολογικά στοιχεία της συναλλα¬ 


γής και συνεργάζονται με τα Ειδικά Συνεργεία Ελέγχου 
για τη διευκόλυνση του ελεγκτικού έργου. 

10. Τα πρωτότυπα των εντολών ελέγχου που εκδίδο- 
νται και παραδίδονται από τους Συντονιστές - Επόπτες 
προς τα επιμέρους συνεργεία, επιστρέφονται σ’ αυτούς 
μετά το πέρας των ελέγχων με ευθύνη του Προϊστα¬ 
μένου του κάθε επιμέρους συνεργείου. Οι πρωτότυπες 
αυτές εντολές συνυποβάλλονται από τους Συντονιστές 
-Επόπτες μαζί με τα υπόλοιπα δικαιολογητικά προς τις 
αρμόδιες Υπηρεσίες Εντελλομένων Εξόδων και αποτε¬ 
λούν δικαιολογητικά στοιχείο καταβολής των σχετικών 
αποζημιώσεων προς τους υπαλλήλους. 

11. Τα καταστήματα των Δ.Ο.Υ. τα οποία ορίζονται ως 
έδρες των συνεργείων, θα βρίσκονται ανοικτά κατά τις 
ημέρες και ώρες του ελέγχου για την εξυπηρέτηση των 
συνεργείων, με ευθύνη των Προϊσταμένων των Δ.Ο.Υ. 

12. Οι Συντονιστές - Επόπτες, και οι υπάλληλοι που 
θα απασχοληθούν για την υλοποίηση της απόφασης 
αυτής δικαιούνται αποζημίωσης η οποία θα καθοριστεί 
με νεώτερη Απόφαση του Υπουργού Οικονομίας και 
Οικονομικών. Εκκαθαριστές της αποζημίωσης των ανω¬ 
τέρω δικαιούχων ορίζονται οι συντονιστές - επόπτες 
των Ειδικών Συνεργείων. 

Γ. Για τους παραπάνω ελέγχους συγκροτούνται τα 
ακόλουθα Ειδικά Συνεργεία Ελέγχου που λειτουργούν 
μέσα στα όρια των χωρικών αρμοδιοτήτων των παρα¬ 
κάτω Δ.Ο.Υ. και διενεργούν προληπτικούς ελέγχους σε 
όλους τους επιτηδευματίες, ανεξαρτήτως ύψους ακαθα¬ 
ρίστων εσόδων και νομικής μορφής. Τα συγκροτούμενα 
συνεργεία έχουν ως εξής: 

1. Στο νομό Αττικής 

α ) Πρώτο (1°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: Α' Αθηνών, Α' Αθηνών, ΙΑ' Αθηνών, 
Γ Αθηνών, Ε' Αθηνών, ΚΑ' Αθηνών. Έδρα του Ειδικού 
Συνεργείου Ελέγχου ορίζεται η Δ.Ο.Υ. Α' Αθηνών. 

β) Δεύτερο (2°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: ΣΤ Αθηνών, I ΣΤ Αθηνών, ΙΕ' Αθηνών, 
ΚΒ’ Αθηνών, ΙΓ Αθηνών. Έδρα του Ειδικού Συνεργείου 
Ελέγχου ορίζεται η Δ.Ο.Υ. ΚΒ' Αθηνών. 

γ) Τρίτο (3°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ. ΙΔ' Αθηνών, ΚΓ Αθηνών, Κ' Αθηνών, ΙΘ' 
Αθηνών.Έδρα του Ειδικού Συνεργείου Ελέγχου ορίζεται 
η Δ.Ο.Υ. ΚΓ Αθηνών. 

δ) Τέταρτο (4°) Ειδικό Συνεργείο Ελέγχου αρμόδιο 
για τη διενέργεια ελέγχων στη χωρική αρμοδιότητα 
των παρακάτω Δ.Ο.Υ. ΙΖ’ Αθηνών, ΙΒ’ Αθηνών, Βύρωνα, 
Ζωγράφου.Έδρα του Ειδικού Συνεργείου Ελέγχου ορί¬ 
ζεται η Δ.Ο.Υ ΙΖ’ Αθηνών. 

ε) Πέμπτο (5°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ. ΙΗ’ Αθηνών, Δάφνης, Ν Σμύρνης, Α' 
Καλλιθέας, Β' Καλλιθέας.Έδρα του Ειδικού Συνεργείου 
Ελέγχου ορίζεται η Δ.Ο.Υ. Ν. Σμύρνης. 

στ)Έκτο (6°) Ειδικό Συνεργείο Ελέγχου αρμόδιο για τη 
διενέργεια ελέγχων στη χωρική αρμοδιότητα των πα¬ 
ρακάτω Δ.Ο.Υ. Ηλιούπολης, Αργυρούπολης, Π. Φαλήρου, 
Αγ. Δημητρίου, Γλυφάδας.Έδρα του Ειδικού Συνεργείου 
Ελέγχου ορίζεται η Δ.Ο.Υ. Αργυρούπολης. 

ζ)Έβδομο (7°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 

παρακάτω Δ.Ο.Υ.: Ν. Ιωνίας, Γαλατσίου, Ν. Φιλαδέλφειας, 
Ν. Ηρακλείου Έδρα του Ειδικού Συνεργείου Ελέγχου 
ορίζεται η Δ.Ο.Υ. Ν. Ιωνίας. 

η) Όγδοο (8°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ. Χολαργού, Αγ. Παρασκευής, Χαλαν¬ 
δρίου, Ψυχικού.Έδρα του Ειδικού Συνεργείου Ελέγχου 
ορίζεται η Δ.Ο.Υ. Αγ. Παρασκευής. 

θ) Ένατο (9°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ. Αμαρουσίου, Κηφισιάς, Αγ. Στεφάνου. 
Έδρα του Ειδικού Συνεργείου Ελέγχου ορίζεται η Δ.Ο.Υ. 
Κηφισιάς. 

ι) Δέκατο (10°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ. Παλλήνης, Κορωπίου, Λαυρίου. Έδρα 
του Ειδικού Συνεργείου Ελέγχου ορίζεται η Δ.Ο.Υ. Κο¬ 
ρωπίου. 

ια) Ενδέκατο (11°) Ειδικό Συνεργείο Ελέγχου αρμόδιο 
για τη διενέργεια ελέγχων στη χωρική αρμοδιότητα 
των παρακάτω Δ.Ο.Υ. Αχαρνών, Άνω Λιοσίων, Πετρούπο¬ 
λης, Ιλίου, Αγ. Αναργύρων.Έδρα του Ειδικού Συνεργείου 
Ελέγχου ορίζεται η Δ.Ο.Υ. Αγ. Αναργύρων 
ιβ) Δωδέκατο (12°) Ειδικό Συνεργείο Ελέγχου αρμόδιο 
για τη διενέργεια ελέγχων στη χωρική αρμοδιότητα 
των παρακάτω Δ.Ο.Υ. Α' Περιστεριού, Β' Περιστεριού, 
Χαϊδαρίου, Ελευσίνας, Κορυδαλλού. Έδρα του Ειδικού 
Συνεργείου Ελέγχου ορίζεται η Δ.Ο.Υ. Χαϊδαρίου. 

ιγ) Δέκατο τρίτο (13°) Ειδικό Συνεργείο Ελέγχου αρμό¬ 
διο για τη διενέργεια ελέγχων στη χωρική αρμοδιότητα 
των παρακάτω Δ.Ο.Υ. Α' Πειραιά, Γ Πειραιά, Δ' Πειραιά, 
Ε' Πειραιά.Έδρα του Ειδικού Συνεργείου Ελέγχου ορί¬ 
ζεται η Δ.Ο.Υ. Α' Πειραιά. 

ιδ) Δέκατο Τέταρτο (14°) Ειδικό Συνεργείο Ελέγχου 
αρμόδιο για τη διενέργεια ελέγχων στη χωρική αρμο¬ 
διότητα των παρακάτω Δ.Ο.Υ. Αιγάλεω, Νίκαιας, ΣΤ Πει¬ 
ραιά, Μοσχάτου.Έδρα του Ειδικού Συνεργείου Ελέγχου 
ορίζεται η Δ.Ο.Υ. Νίκαιας. 

2. Στο νομό Θεσσαλονίκης 

α) Πρώτο (1°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ. Α' Θεσσαλονίκης, Ιωνίας, Αμπελοκή¬ 
πων, Νεαπόλεως.Έδρα του Ειδικού Συνεργείου Ελέγχου 
ορίζεται η Δ.Ο.Υ. Α' Θεσσαλονίκης. 

β) Δεύτερο (2°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ. Β', Δ', Ε', Γ, Θ’ Θεσσαλονίκης. Έδρα 
του Ειδικού Συνεργείου Ελέγχου ορίζεται η Δ.Ο.Υ. Δ' 
Θεσσαλονίκης. 

γ) Τρίτο (3°) Ειδικό Συνεργείο Ελέγχου αρμόδιο για τη 
διενέργεια ελέγχων στη χωρική αρμοδιότητα των πα¬ 
ρακάτω Δ.Ο.Υ. ΣΤ’, Η’, 71 Θεσσαλονίκης, Τούμπας, Καλα- 
μαριάς.Έδρα του Ειδικού Συνεργείου Ελέγχου ορίζεται 
η Δ.Ο.Υ. Ζ' Θεσσαλονίκης. 

3. Στο νομό Λάρισας 

Ένα Ειδικό Συνεργείο Ελέγχου αρμόδιο για τη διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ. Α', Β', Γ' Λάρισας. Έδρα του Ειδικού 
Συνεργείου Ελέγχου ορίζεται η Δ.Ο.Υ. Α' Λάρισας. 

4. Στο νομό Αχαΐας 

Ένα Ειδικό Συνεργείο Ελέγχου αρμόδιο για τη διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ. Α', Β', Γ' Πατρών. Έδρα του Ειδικού Συνεργείου 
Ελέγχου ορίζεται η Δ.Ο.Υ. Α' Πατρών. 


5. Στο νομό Ηρακλείου 

Ένα Ειδικό Συνεργείο Ελέγχου αρμόδιο για τη διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ. Α', Β' Ηρακλείου, Χερσονήσου.Έδρα του Ειδικού 
Συνεργείου Ελέγχου ορίζεται η Δ.Ο.Υ. Α' Ηρακλείου. 

Δ. Τα ονοματεπώνυμα των Συντονιστών - Εποπτών 
καθώς και των υπαλλήλων που θα μετέχουν στα Ειδικά 
Συνεργεία Ελέγχου θα ορισθούν με νεώτερη απόφασή 
μας. 

Ε. Η απόφαση αυτή που ισχύει από 15 Ιουνίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. ΔΥ(3-4)α/οικ,67322 (4) 

Σύσταση στο Υπουργείο Υγείας και Κοινωνικής Αλλη¬ 
λεγγύης Ενιαίου Διοικητικού Τομέα «Ειδική Γραμμα¬ 
τεία Ψυχικής Υγείας και Κοινωνικής Ένταξης». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη: 

1. Τα άρθρα 53 και 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Οργανα» (ΦΕΚ 98 Α'). 

2. Το άρθρο 11 παρ. 1 του ν. 1586/1986 «Βαθμολογική 
διάρθρωση των θέσεων του Δημοσίου, νομικών προ¬ 
σώπων δημοσίου δικαίου και των οργανισμών τοπικής 
αυτοδιοίκησης και άλλες διατάξεις» (ΦΕΚ 37 Α'). 

3. Το π.δ. 95/2000 «Οργανισμός του Υπουργείου Υγείας 
και Πρόνοιας» (ΦΕΚ 76 Α) όπως έχει τροποποιηθεί και 
ισχύει σήμερα. 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, λόγω κατάργησης της μιας (1) θέσης μετα¬ 
κλητού Ειδικού Γραμματέα με βαθμό β' της κατηγορίας 
των Ειδικών θέσεων του καταργούμενου ενιαίου διοι¬ 
κητικού τομέα Επιχειρησιακών Προγραμμάτων Υγείας 
και Κοινωνικής Αλληλεγγύης και μεταφοράς της στην 
νεοσυνιστώμενη Ειδική Γραμματεία. 

5. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου Υγείας και Κοινωνικής 
Αλληλεγγύης για την ταχεία διεκπεραίωση θεμάτων 
αρμοδιότητας τους, αποφασίζουμε: 

1. Καταργούμε την υπ’ αριθμ. ΔΥ(3-4)α/οικ. 40869/ 
29.4.2004 (ΦΕΚ 655 Β) κοινή υπουργική απόφαση «Σύ¬ 
σταση Ενιαίου Διοικητικού Τομέα Επιχειρησιακών Προ¬ 
γραμμάτων Υγείας και Κοινωνικής Αλληλεγγύης» καθώς 
και την υπ’ αριθμ. ΔΥ(3-4)α/Γ.Π.οικ.95833/14.9.2005 (ΦΕΚ 
1337 Β) τροποποιητική της. 

2. Συγκροτούμε στο Υπουργείο Υγείας και Κοινωνικής 
Αλληλεγγύης ενιαίο διοικητικό τομέα με τίτλο «Ειδική 

Γραμματεία Ψυχικής Υγείας και Κοινωνικής Ένταξης» 
και αρμοδιότητα στα θέματα της Διεύθυνσης Ψυχικής 
Υγείας και στα προγράμματα επανένταξης. 

3. Συνιστούμε για τον ως άνω διοικητικό τομέα, μία 
(1) θέση μετακλητού 

Ειδικού Γραμματέα με βαθμό β' της κατηγορίας των 
Ειδικών θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 
-♦- 

Αριθμ. ΔΥΙδ/οικ. 63485 (5) 

Τροποποίηση της υπ’ αριθμ. ΔΥ1δ/50089/6.6.2005 (ΦΕΚ 

801/13.6.2005 τ.Β') απόφασης συγκρότησης του Δεύ¬ 
τερου Περιφερειακού Συμβουλίου Επιλογής και Αξι¬ 
ολόγησης των Επιμελητών Α' και Β' Ιατρών Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/53 (ΦΕΚ 254/53 τ.Α'). 

2. Τις διατάξεις της παρ. 8 του άρθρου 11 του ν. 
2889/2001 (ΦΕΚ 37/2.3.2001 τ.Α') «Βελτίωση και εκσυγ¬ 
χρονισμός του Εθνικού Συστήματος Υγείας και άλλες 
διατάξεις», όπως τροποποιήθηκε μεταγενέστερα με την 
παρ. 12 του άρθρου 19 του ν. 3106/2003 (ΦΕΚ 30/2003 
τ.Α') και τα εδάφια 1 και 4α της παρ. Δ του άρθρου 20 
του ν. 3172/2003 (ΦΕΚ 197/03 τ.Α'). 

3. Τις διατάξεις των παρ. 1, 2, 5, 6 και 7 του άρθρου 
43 του ν. 3252/2004 (ΦΕΚ 132/16.7.2004 τ.Α') «Σύσταση 
Ένωσης Νοσηλευτών - Νοσηλευτριών Ελλάδος και άλ¬ 
λες διατάξεις». 

4. Τις διατάξεις του άρθρου 20 του ν. 3293/2004 (ΦΕΚ 
231/26.11.2004 τ.Α') «Πολυκλινική Ολυμπιακού Χωριού, Συ¬ 
νήγορος Υγείας και Κοινωνικής Αλληλεγγύης και λοιπές 
διατάξεις». 

5. Τ ις διατάξεις των άρθρων 1,38 και 42 του ν. 3329/2005 
(ΦΕΚ 81/4.4.2005 τ.Α') «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις». 

6. Την απόφασή μας υπ’ αριθμ. ΔΥ1 δ/50089/6.6.2005 
(ΦΕΚ 801/13.6.2005 τ.Β'). 

7. Το γεγονός ότι λύθηκε η υπαλληλική σχέση του 
Παναγιώτη Παϊσιου, λόγω συμπλήρωσης του ορίου ηλι¬ 
κίας. 

8. Την υπ’ αριθμ. 626/27.3.2006 απόφαση της Εκτελε¬ 
στικής Επιτροπής του Κεντρικού Συμβουλίου Υγείας, 
αποφασίζουμε: 

1. Τροποποιούμε την ανωτέρω (6) σχετική απόφασή 
μας και διορίζουμε στο Δεύτερο Περιφερειακό Συμβού¬ 
λιο Επιλογής και Αξιολόγησης των Επιμελητών Α' και 
Β' Ιατρών Ε.Σ.Υ., αρμόδιο για την περιοχή ευθύνης της 
Γ' Δ.Υ.ΠΕ. Αττικής, των Δ.Υ.ΠΕ. Α' και Β' Νοτίου Αιγαίου 
και Βορείου Αιγαίου και της Δ.Υ.ΠΕ. Κρήτης, με έδρα 


του την έδρα της Γ Δ.Υ.ΠΕ. Αττικής στην ειδικότητα της 
Μαιευτικής - Γυναικολογίας τακτικό μέλος τον Ιωάννη 
Καπελάκη, Αναπληρωτή Διευθυντή Μαιευτικής - Γυναι- 
κολογίας στο Γ ενικό Νοσοκομείο - Μαιευτήριο Αθηνών 
«ΕΛΕΝΑ ΒΕΝΙΖΕΛΟΥ», σε αντικατάσταση του Παναγιώτη 
Παϊσιου, που συνταξιοδοτήθηκε. 

2. Ο ανωτέρω διορίζεται για το υπόλοιπο της θητείας 
του αντικαθισταμένου. 

3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάΐου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. ΥΙΟγ/οικ. 62940 (6) 

Συμπλήρωση της υπ’ αριθμ. Υ10γ/οικ.126893/2002 (ΦΕΚ 
1628 Β') απόφασης με θέμα: «Καθορισμός κριτηρίων 
διορισμού αγροτικών γιατρών σε Κέντρα Υγείας και 
Περιφερειακά Ιατρεία». 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τ ις διατάξεις: 

α) Του άρθρου 1, παρ. 1 και 8, ν.δ. 67/1968 «Περί λήψεως 
μέτρων διά την κάλυψιν των υγειονομικών αναγκών της 
υπαίθρου», (ΦΕΚ 303 τ. Α'). 

β) Του άρθρου 4, παρ. 2, ν. 1579/1985 «Ρυθμίσεις για 
την εφαρμογή και ανάπτυξη του Εθνικού Συστήματος 
Υγείας και άλλες διατάξεις», (ΦΕΚ 217 Α'). 

γ) Του άρθρου 54, παρ. 1, ν. 1759/1988 «Ασφαλιστική 
κάλυψη ανασφάλιστων ομάδων, βελτίωση της κοινωνι- 
κοασφαλιστικής προστασίας και άλλες διατάξεις», (ΦΕΚ 
50 Α'). 

δ) Του άρθρου 26, ν. 2519/1997 «Ανάπτυξη του Εθνικού 
Συστήματος Υγείας, οργάνωση των υγειονομικών υπη¬ 
ρεσιών, ρυθμίσεις για το φάρμακο και άλλες διατάξεις», 
(ΦΕΚ 165 Α') 

ε) Του άρθρου 28, ν. 2646/1998 «Ανάπτυξη του Εθνικού 
Συστήματος Υγείας Κοινωνικής Φροντίδας και άλλες 
διατάξεις», (ΦΕΚ 236 Α'). 

στ) Του άρθρου 21, παρ. 4, ν. 2737/1999 «Μεταμοσχεύ¬ 
σεις ανθρωπίνων ιστών και οργάνων και άλλες διατά¬ 
ξεις», (ΦΕΚ 174 Α'). 

ζ) Του άρθρου 22, ν. 3409/2005 «Καταδύσεις αναψυχής 
και άλλες διατάξεις», (ΦΕΚ 273 Α'). 

2. Την υπ’ αριθμ. 30356/14.3.2006(ΦΕΚ311 Β') Απόφαση 
ανάθεσης αρμοδιοτήτων στους Υφυπουργούς Υγείας 
και Κοινωνικής Αλληλεγγύης. 

3. Το υπ’ αριθμ. 10184/13.4.2006 έγγραφο του 
Δ.Ο.Α.Τ.Α.Π. 

4. Την υπ’ αριθμ. Υ10γ/οικ.126893/2002 (ΦΕΚ 1628 
Β')Υπουργική Απόφαση με θέμα: «Καθορισμός κριτηρί¬ 
ων διορισμού αγροτικών γιατρών σε Κέντρα Υγείας και 
Περιφερειακά Ιατρεία». 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Για τις θέσεις που προκηρύσσονται για διάθεση ια¬ 
τρών υπηρεσίας υπαίθρου σε πλοία, ισχύουν τα εξής: 

Α. Η προκήρυξη των θέσεων αυτών δύναται να ανα¬ 
κοινώνεται και έκτακτα, κατά την πρώτη εφαρμογή της 
διάταξης ή όταν παρίσταται ανάγκη. Μπορούν να υπο¬ 
βάλλουν αίτηση και γιατροί που εκκρεμεί ήδη αίτησή 
τους για την τακτική προκήρυξη και εφόσον κριθούν 
επικρατέστεροι για κάποια θέση και των δύο προκηρύ¬ 
ξεων, έχουν δικαίωμα να επιλέξουν με υπεύθυνη δήλωσή 
τους τη θέση που επιθυμούν εντός τριημέρου από την 
έκδοση των αποτελεσμάτων της έκτακτης προκήρυξης. 
Στην περίπτωση αυτή και στη θέση που εγκαταλείπει ο 
γιατρός, τοποθετείται ο αμέσως επόμενος από πλευράς 
μορίων. 

Β. Αποκλείονται οι γιατροί με ειδικότητα Γ ενικής Ια¬ 
τρικής. 

Οι θέσεις προκηρύσσονται ταυτόχρονα και για μη 
υπόχρεους υπηρεσίας υπαίθρου (με θητεία). 

Για την πρώτη και μόνο εφαρμογή της διάταξης, τις 
θέσεις αυτές θα διεκδικήσουν γιατροί με προϋπηρεσία 
(μη υπόχρεοι της τρίμηνης υποχρεωτικής εκπαίδευ- 
οης). 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 26 Μαΐου 2006 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθμ. 277505 (7) 

Τροποποίηση της υπ’ αριθμ. 277472/2006 απόφασης «Σύ¬ 
σταση ειδικής επιτροπής στο Υπουργείο Αγροτικής 
Ανάπτυξης και Τροφίμων» (Β 566). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 1 του άρθρου 20 του ν. 3399/2005 «Ρυθμί¬ 
σεις θεμάτων αρμοδιότητας του Υπουργείου Αγροτικής 
Ανάπτυξης και Τροφίμων - Προσαρμογή στη νέα ΚΑΠ 
και άλλες διατάξεις» (ΦΕΚ 255 Α). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕ98 Α). 

2. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού 
προϋπολογισμού, το ύψος και η κάλυψη της οποίας 
θα καθοριστεί με κοινή απόφαση των Υπουργών Οι¬ 
κονομίας και Οικονομικών, Αγροτικής Ανάπτυξης και 
Τροφίμων, σύμφωνα με τις διατάξεις της περίπτωσης 
γ’ της παραγράφου 2 του άρθρου 17 του ν. 3205/2003 
(ΦΕΚ 297 Α). 

3. Την υπ’ αριθμ. 277472/2006 απόφαση του Υπουργού 
Αγροτικής Ανάπτυξης & Τροφίμων «Σύσταση ειδικής 
επιτροπής στο Υπουργείο Αγροτικής Ανάπτυξης και 
Τροφίμων» (Β566), αποφασίζουμε: 

1. Η περίπτωση β της παρ. 1 της υπ’ αριθμ. 277472/18.4.2006 
απόφασης αντικαθίσταται ως ακολούθως: 


β)Έναν Προϊστάμενο Διεύθυνσης της Γενικής Διεύθυν¬ 
σης Διοικητικής Υποστήριξης του Υπουργείου Αγροτικής 
Ανάπτυξης και Τροφίμων. 

2. Κατά τα λοιπά ισχύει η υπ’ αριθμ. 277472/18.4.2006 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2006 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθμ. 5111.20/01 (8) 

«Καθορισμός της διαδικασίας πρόσληψης προσωπικού 
στην Ανώνυμη Εταιρεία «ΟΡΓΑΝΙΣΜΟΣ ΛΙΜΕΝΟΣ 
ΘΕΣΣΑΛΟΝΙΚΗΣ Α.Ε.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 καθώς και 
τις διατάξεις της παρ. 4 του άρθρου 13 του ν. 3429/2005 
«Δημόσιες Επιχειρήσεις και Οργανισμοί (Δ.Ε.Κ.Ο.)» (ΦΕΚ 
314Α/2005). 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα (ΦΕΚ 98Α/2005). 

Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Καθορίζουμε, σύμφωνα με τις διατάξεις της παρ. 3 του 
άρθρου 17 σε συνδυασμό με τις διατάξεις της παρ. 4 του 
άρθρου 13 του ν. 3429/2005 την διαδικασία πρόσληψης 
προσωπικού στην Ανώνυμη Εταιρεία «ΟΡΓΑΝΙΣΜΟΣ ΛΙ- 
ΜΕΝΟΣ ΘΕΣΣΑΛΟΝΙΚΗΣ ΑΈ.» ως εξής: 

Άρθρο 1 

1. Το πάσης φύσεως προσωπικό της Ανώνυμης Εται¬ 
ρείας «ΟΡΓΑΝΙΣΜΟΣ ΛΙΜΕΝΟΣ ΘΕΣΣΑΛΟΝΙΚΗΣ ΑΈ.» 
προσλαμβάνεται με σύμβαση εξαρτημένης εργασίας 
για δοκιμαστική περίοδο μέχρι επτά (7) μηνών. 

2. Η πρόσληψη γίνεται ύστερα από προκήρυξη, η οποία 
εκδίδεται από την ανωτέρω ανώνυμη εταιρεία Ο.Λ.Θ. 
ΑΈ. και με την οποία καθορίζονται: 

α) Ο αριθμός ανά ειδικότητα του προσωπικού που 
θα προσληφθεί, 

β) Τα απαιτούμενα, κατά ειδικότητα προσόντα (κύρια, 
πρόσθετα ή και επικουρικά), 

γ) Τα κριτήρια πρόσληψης, 

δ) Η προθεσμία υποβολής των αιτήσεων των υποψη¬ 
φίων, ο τρόπος υποβολής τους και η υπηρεσία στην 
οποία υποβάλλονται, 

ε) Τα απαιτούμενα δικαιολογητικά και ο χρόνος υπο¬ 
βολής τους, 

στ) Το δικαίωμα άσκησης ένστασης, ο τρόπος υπο¬ 
βολής της, ο χρόνος άσκησης της και το όργανο εξέ¬ 
τασης της. 

Τα οριζόμενα στην προκήρυξη προσόντα πρέπει να 
συντρέχουν το αργότερο κατά την ημέρα λήξεως της 
προθεσμίας υποβολής των αιτήσεων. 

Στην προκήρυξη αναφέρεται και η χρονική διάρκεια 
της δοκιμαστικής περιόδου. 

3. Η προκήρυξη αποστέλλεται στο Α.Σ.Ε.Π., το οποίο 
εγκρίνει ή τροποποιεί αυτήν μέσα σε δέκα (10) εργάσι¬ 
μες ημέρες από την περιέλευση σ’ αυτό του αντιστοίχου 
σχεδίου προκήρυξης. Αν παρέλθει άπρακτη η προθεσμία 
των δέκα (10) ημερών, τεκμαίρεται η σύμφωνη γνώμη 
του Α.Σ.Ε.Π. 

Μετά την έγκριση ή τροποποίηση της προκήρυξης 
από το Α.Σ.Ε.Π. ή την πάροδο άπρακτης της προθεσμί¬ 
ας των δέκα (10) ημερών, η προκήρυξη αναρτάται στο 
κατάστημα της ανώνυμης εταιρείας καθώς και στο κα¬ 
τάστημα του δήμου ή της κοινότητας όπου αυτή εδρεύ¬ 
ει. Περίληψη της προκήρυξης δημοσιεύεται σε δύο (2) 
τουλάχιστον ημερήσιες εφημερίδες της Θεσσαλονίκης 
και μία (1) των Αθηνών. 

4. Το Δ.Σ. της ανώνυμης εταιρείας ή Τριμελής του¬ 
λάχιστον Επιτροπή που συγκροτείται από αυτό, κα¬ 
ταρτίζει πίνακα αποκλεισμένων για τυπικούς λόγους 
καθώς και προσωρινό πίνακα προσληπτέων οι οποίοι 
αναρτώνται στο κατάστημα της ανωνύμου εταιρείας. 
Κατά των πινάκων αυτών ασκείται ένσταση μόνο για 
λόγους νομιμότητας εντός δέκα (10) ημερών από την 
ανάρτηση τους, η οποία κατατίθεται αυτοπροσώπως ή 
αποστέλλεται ταχυδρομικώς επί αποδείξει στην ανώ¬ 
νυμη εταιρεία. Το αρμόδιο όργανο, Δ.Σ.-της ανωνύμου 
εταιρείας ή η Τριμελής Επιτροπή, που έχει την ευθύνη 
της κατάρτισης των πινάκων εξετάζει τις ενστάσεις και 
καταρτίζει τον οριστικό πίνακα προσληπτέων τον οποίο 
και αποστέλλει στο Α.Σ.Ε.Π. εντός δέκα (10) ημερών από 
την κατάρτιση τους για περαιτέρω έλεγχο. 

Το Α.Σ.Ε.Π., αφού ελέγξει τη νομιμότητα του οριστικού 
πίνακα προσληπτέων, κυρώνει αυτόν και τον επιστρέφει 
στην ανώνυμη εταιρεία. 

Αρθρο 2 

1. Το προσωπικό που προσλαμβάνεται βάσει των πι¬ 
νάκων προσληπτέων συνάπτει με την ανώνυμη εταιρεία 
σύμβαση εξαρτημένης εργασίας για δοκιμαστική περίοδο 
διάρκειας μέχρι επτά (7) μηνών. Η χρονική διάρκεια της 
δοκιμαστικής περιόδου αναγράφεται στο κείμενο της 
σύμβασης που υπογράφει ο νεοπροσλαμβανόμενος. 

2. Ένα μήνα πριν τη λήξη του χρόνου της δοκιμαστικής 
περιόδου συντάσσεται φύλλο αξιολόγησης του υπαλ¬ 
λήλου από τον άμεσο προϊστάμενο του για την καταλ¬ 
ληλότητα και την επάρκειά του να ανταποκριθεί στα 
καθήκοντα για τα οποία προσλήφθηκε. Το Διοικητικό 
Συμβούλιο της ανώνυμης εταιρείας, λαμβάνοντας υπόψη 
το φύλλο αξιολόγησης, εκδίδει αιτιολογημένη απόφαση 
για τη σύναψη, ή μη, της σύμβασης εργασίας αορίστου 
χρόνου. Η απόφαση αυτή, θετική ή αρνητική, ελέγχεται 
από το Α.Σ.Ε.Π., σύμφωνα με τις κείμενες διατάξεις που 
διέπουν τη λειτουργία του. 

3. Μετά τον έλεγχο από το Α.Σ.Ε.Π. και εφόσον τούτο 
αποφανθεί θετικά, το αρμόδιο όργανο της ανώνυμης 
εταιρείας συνάπτει με τον προσλαμβανόμενο σύμβαση 
εργασίας αορίστου χρόνου, σύμφωνα με τις κείμενες 
κάθε φορά διατάξεις της εργατικής νομοθεσίας. 

4. Ο χρόνος της δοκιμαστικής περιόδου αναγνωρίζεται 
για κάθε συνέπεια. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Πειραιάς, 5 Ιουνίου 2006 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

ΔΗΜΗΤΡΗΣ ΣΙΟΥΦΑΣ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΣΑΒΒΑΣ ΤΣΙΤΟΥΡΙΔΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΜΑΝΩΛΗΣ ΚΕΦΑΛΟΓΙΑΝΝΗΣ 
-♦- 

Αριθμ. 2315 (9) 

Παροχή άδειας για τη συγχώνευση αμοιβαίων κεφαλαί¬ 
ων που διαχειρίζεται η εταιρεία «ΕΡΟ ΑΕΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 15/665/24.5.2006 
της Εκτελεστικής Επιτροπής) 

Αφού έλαβε υπόψη: 

1. Τις διατάξεις του άρθρου 17 του ν. 3283/2004 «Ανώνυ¬ 
μες εταιρείες διαχείρισης αμοιβαίων κεφαλαίων, οργανι¬ 
σμοί συλλογικών επενδύσεων σε κινητές αξίες, αμοιβαία 
κεφάλαια και άλλες διατάξεις» (ΦΕΚ Α7210/2.11.2004). 

2. Την υπ’ αριθμ. 1/71/2.4.1996 απόφαση του Διοικητι¬ 
κού Συμβουλίου της Επιτροπής Κεφαλαιαγοράς (ΦΕΚ 
Β 7289/30.4.1996), με την οποία εξουσιοδοτεί την Εκτε¬ 
λεστική Επιτροπή, για τη λήψη αποφάσεων, σύμφωνα 
με την παράγραφο 2 του άρθρου 78, του ν. 1969/1991 
(ΦΕΚ Α7167/30.10.1991). 

3. Την από 14.4.2006 επιστολή της εταιρείας «ΕΡΟ 
ΑΕΔΑΚ», το απόσπασμα πρακτικών της από 21.3.2006 
συνεδρίασης του διοικητικού της συμβουλίου και το από 
13.4.2006 σχέδιο σύμβασης συγχώνευσης των παρακάτω 
αμοιβαίων κεφαλαίων. 

4. Την από 8.5.2006 εισήγηση της Διεύθυνσης Χορήγη¬ 
σης Αδειών και Εποπτείας Φορέων της Κεφαλαιαγοράς, 
αποφασίζει ομόφωνα: 

Παρέχει άδεια για τη συγχώνευση των αμοιβαίων κε¬ 
φαλαίων «ΕΙΙΒΟΒΑΝΚ υ.δ. ΘΒΟΪΛ/ΤΗ ΜΕΤΟΧΙΚΟ ΕΞΩ¬ 
ΤΕΡΙΚΟΥ» και «ΕΨΡΙΟΒΑΝΚ ΟΙΟΒΑΕ ΤΟΡ 50 ΜΕΤΟΧΙΚΟ 
ΕΞΩΤΕΡΙΚΟΥ», δί απορροφήσεως του δεύτερου από το 
πρώτο, σύμφωνα με το σχέδιο σύμβασης συγχώνευσης 
που υπέβαλε η διαχειρίστρια εταιρεία ΕΡΟ ΑΕΔΑΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2006 
Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

Αριθμ. 2319 (10) 

Έγκριση κανονισμού και άδεια σύστασης του αμοιβαί¬ 
ου κεφαλαίου «ΕυΒΟΒΑΝΚ Αίί ΪΛ/ΕΑΤΗΕΒ ΜΕΤΟΧΙ¬ 
ΚΟ ΕΞΩΤΕΡΙΚΟΥ» που θα διαχειρίζεται η εταιρεία 
ΕΡΘ ΑΕΔΑΚ. 


Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(ΑΠΟΦΑΣΗ 21/ 665/24.5.2006 
της Εκτελεστικής Επιτροπής) 

Αφού έλαβε υπόψη: 

1. Τις διατάξεις των άρθρων 8,12 και 13 του ν. 3283/2004 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Ανώνυμες εταιρείες διαχείρισης αμοιβαίων κεφαλαί¬ 
ων, οργανισμοί συλλογικών επενδύσεων σε κινητές 
αξίες, αμοιβαία κεφάλαια και άλλες διατάξεις» (ΦΕΚ 
Α7210/2.11.2004). 

2. Την υπ’ αριθμ, 1/71/2.4.1996 απόφαση του Διοικητι¬ 
κού Συμβουλίου της Επιτροπής Κεφαλαιαγοράς (ΦΕΚ 
Β7289/30.4.1996), με την οποία εξουσιοδοτεί την Εκτε¬ 
λεστική Επιτροπή για τη λήψη αποφάσεων σύμφωνα με 
την παράγραφο 2 του άρθρου 78 του ν. 1969/1901 (ΦΕΚ 
Α7167/30.10.1991). 

3. Τις από 12.5.2006 και 3.5.2006 επιστολές της διαχει- 
ρίστριας εταιρείας ΕΡΟ ΑΕΔΑΚ με τον υποβληθέντα κα¬ 
νονισμό του ανωτέρω αμοιβαίου κεφαλαίου και τις από 
3.5.200ο επιστολές του θεματοφύλακα ΕΡΟ ΕΨΒΟΒΑΝΚ 
ΕΒΟΑ3ΙΑ5 ΑΕ. 

4. Την από 18.5.2006 εισήγηση της Διεύθυνσης Χορήγη¬ 
σης Αδειών και Εποπτείας Φορέων της Κεφαλαιαγοράς, 
αποφασίζει ομόφωνα: 

Εγκρίνει τον κανονισμό του αμοιβαίου κεφαλαίου 
«ΕυΒΟΒΑΝΚ ΑΙΙ 1Α/ΕΑΤΗΕΒ ΜΕΤΟΧΙΚΟ ΕΞΩΤΕΡΙΚΟΥ» 
και παρέχει άδεια για τη σύστασή του. Το εν λόγω 
αμοιβαίο κεφάλαιο θα διαχειρίζεται η εταιρεία ΕΡΟ 


ΑΕΔΑΚ και θεματοφύλακας θα είναι η ΕΡΟ ΕΨΒΟΒΑΝΚ 
ΕΒΟΑ3ΙΑ3 ΑΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2006 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 11 ) 

Στο ΦΕΚ 510 Β720.4.2006 που δημοσιεύθηκε η κοινή 
υπουργική απόφαση των Υπουργών Οικονομίας & Οι¬ 
κονομικών και Εμπορικής Ναυτιλίας με θέμα: «Αναπρο¬ 
σαρμογή Πλοηγικών Δικαιωμάτων», διορθώνεται: 

Στη σελίδα 6544 στη β' στήλη από το εσφαλμένο 
αριθμό πρωτοκόλλου «Μ. 8413/2.11.2006», 
στο ορθό «Μ. 8413.2/11/2006» 

(Από το Υπουργείο Εμπορικής Ναυτιλίας) 

